Gaga: Five Foot Two

Gaga: Five Foot Two er en amerikansk dokumentarfilm fra 2017 om den amerikanske sangartisten Lady Gaga. Filmen handler om arbeidet på og utgivelsen av studioalbumet Joanne, samt opptredenen under Super Bowl LI. Dokumentaren ble regissert av Chris Moukarbel. Den hadde verdenspremière under Toronto internasjonale filmfestival 8. september 2017 og ble utgitt på strømmetjenesten Netflix 22. september 2017.

 Handling 
Gaga: Five Foot Two følger et år i Lady Gagas liv, blant annet arbeidet på og utgivelsen av sangartistens femte studioalbum, Joanne. Flere øyeblikk i artistens hverdag fanges på film, blant annet forholdet til kolleger og fans, samt kroniske smerter som følge av fibromyalgi. Filmen gir også et innblikk i arbeidet som ble lagt ned for Gagas opptreden i pauseshowet under Super Bowl LI. Gagas rolle i American Horror Story: Roanoke og forholdet til artisten Madonna blir også diskutert.

 Medvirkende 
Lady Gaga
Joe Germanotta, far
Bobby Campbell, manager
Mark Ronson, produsent
Florence Welch, musiker

 Referanser 

 Eksterne lenker 


Kategori:Dokumentarfilmer fra USA
Kategori:Biografiske dokumentarfilmer
Kategori:Engelskspråklige filmer
Kategori:Lady Gaga
Kategori:Dokumentarfilmer fra 2010-årene
Kategori:Musikkdokumentarer